אילקאיי גונדואן

אילקאיי גונדואן (בטורקית: İlkay Gündoğan; בעברית נקרא גם, באופן שגוי, אילקאיי גונדוגאן; נולד ב-24 באוקטובר 1990) הוא כדורגלן גרמני ממוצא טורקי המשחק בברצלונה מהלה ליגה ונבחרת גרמניה. גונדואן משלב במשחקו יכולות הגנתיות והתקפיות. הוא ניחן ביכולות מסירה וקריאת משחק גבוהות.

קריירה
גונדואן נולד בגלזנקירכן כדור שלישי למהגרים מטורקיה. הוא שיחק בקבוצת הילדים של שאלקה 04, עבר לבוכום ב-2005 ושיחק בקבוצת הנוער ובקבוצה השנייה של המועדון. ב-2009 עבר לנירנברג, וכבר בהופעתו הרביעית במדי הקבוצה בישל שער במשחק מול באיירן מינכן, ובסיבוב השני כבש לראשונה במדי נירנברג, שוב מול באיירן.

ב-5 במאי 2011 חתם בבורוסיה דורטמונד על חוזה לארבע שנים, כבש לראשונה במשחק מול פרייבורג ב-17 בדצמבר. ב-20 במרץ 2012 כבש בדקה ה-120 בגביע מול גרויטר פירט בחצי גמר הגביע ששלח את דורטמונד לגמר הגביע.

בעונת 2012/2013 הוא כיכב בליגת האלופות והיה לאחד מהשחקנים הטובים בליגת האלופות באותה עונה כאשר דורטמונד מנצחת את ריאל מדריד בתוצאה 1–4 ובנוסף לרביעייה של רוברט לבנדובסקי הוא נחשב לאחד מהשחקנים הטובים באותו משחק וגם במשחק הגומלין בו הפסידה בורוסיה בתוצאה 0–2 ועלתה לגמר. במשחק הגמר מול באיירן מינכן הוא כבש בפנדל בדקה ה-68, אך דורטמונד הפסידה בתוצאה 1–2 משער של אריין רובן בדקה ה-88.

בתחילת עונת 2013/2014 נפצע במהלך משחק ידידות של נבחרת גרמניה מול נבחרת פרגוואי בגב והושבת למשך שנה. חזר לראשונה בהפסד 1–2 מול פ.צ. קלן, ב-18 באוקטובר 2014.

ב-2 ביוני 2016 חתם לארבע שנים במנצ'סטר סיטי האנגלית.

ב-15 בדצמבר 2016 קרע את הרצועה הצולבת בברכו וסיים את העונה. בעונת 2017/2018 החלים מהפציעה והיה חלק מזכייתה של סיטי בפרמייר ליג ובגביע הליגה.

בעונת 2021/2022 זכתה מנצ'סטר סיטי באליפות אנגליה הודות למהפך בזק (שלושה שערים בחמש דקות) לקראת סיום המשחק שקבע את תוצאת המשחק המכריע – ניצחון 3–2 על אסטון וילה וזכייה באליפות בפער של נקודה בודדת מהקבוצה שסיימה במקום השני – ליברפול, שניים מהשערים הובקעו על ידי גונדוגאן שנכנס כמחליף רק מספר דקות קודם לכן. ביוני 2023 כבש צמד בגמר הגביע האנגלי בניצחון 1–2 בדרבי על מנצ'סטר יונייטד.

נכלל בסגל נבחרת גרמניה לטורניר מונדיאל 2022.

ב-26 ביוני 2023 חתם לשנתיים בברצלונה מהלה ליגה.

תארים
בורוסיה דורטמונד
 אליפות גרמניה: 2011/2012
 הגביע הגרמני: 2011/2012
 הסופר קאפ הגרמני: 2013

 מנצ'סטר סיטי
 אליפות אנגליה (5): 2017/18, 2018/19, 2020/21, 2021/2022, 2022/2023
 גביע אנגלי: 2018/2019, 2022/2023
גביע הליגה האנגלי (4): 2017/18, 2018/2019, 2019/2020, 2020/2021
 מגן הקהילה (2): 2018, 2019
 ליגת האלופות: 2022/2023

אישיים 
 שחקן החודש בפרמייר ליג (2): ינואר 2021, פברואר 2021

קישורים חיצוניים

 

 האתר הרשמי של גונדואן

הערות שוליים 

כדורגלנים גרמנים
קשרי כדורגל גרמנים
גלזנקירכן: כדורגלנים
כדורגלני בורוסיה דורטמונד
כדורגלני נירנברג
כדורגלני בוכום
כדורגלני מנצ'סטר סיטי
כדורגלני ברצלונה
כדורגלני נבחרת גרמניה
גרמנים ממוצא טורקי
ספורטאים גרמנים באנגליה
ספורטאים גרמנים בספרד
כדורגלני יורו 2012
כדורגלני מונדיאל 2018
כדורגלני יורו 2020
כדורגלני מונדיאל 2022
גרמנים שנולדו ב-1990